Dassault Mirage 2000

**Dassault Mirage 2000** je francúzske jednomotorové viacúčelové stíhacie lietadlo, vyvinuté spoločnosťou Dassault Aviation. Okrem francúzskeho letectva je Mirage 2000 zaradené do vzdušných síl Egypta, Grécka, Indie, Peru, Kataru, Taiwanu a Spojených arabských emirátov. V priebehu 29 rokov, počas ktorých sa lietadlo Mirage 2000 vyrábalo, vyprodukovala spoločnosť Dassault Aviation viac ako 600 týchto strojov. 

## Vznik a vývoj
Počiatky snáh o vývoj nového stíhacieho lietadla pre francúzske letectvo siahajú až do roku 1965. V tej dobe sa začal anglo-francúzsky projekt vývoja lietadla s meniteľnou geometriou krídel AFVG (Anglo-French Variable Geometry). Vzájomná spolupráca bola o dva roky neskôr ukončená, keď Francúzsko z projektu odstúpilo. Naopak, Spojené kráľovstvo pokračovalo ďalej v rozvoji konceptu s meniteľnou geometriou krídel a v spolupráci so Západným Nemeckom a Talianskom vyvinuli lietadlo Panavia Tornado. 
thumb|Francúzsky Mirage 2000B
Dassault potom pracoval na niekoľkých nových konceptoch lietadiel, ktoré vyvinul na základe experimentálneho prototypu s meniteľnou geometriou krídel Mirage G. Tieto práce vyústili do sofistikovanej konštrukcie s označením ACF (Avion de Combat Futur – Budúce bojové lietadlo). Tesne pred dokončením prvého funkčného prototypu ACF sa však rozhodla francúzska vláda projekt zrušiť. Lietadlo bolo pre potreby francúzskeho letectva príliš veľké a drahé, preto bol jeho vývoj v decembri 1975 definitívne zastavený. 

Vývojárom Dassaultu bolo hneď od začiatku jasné, že exportný potenciál ACF bude vzhľadom na jeho rozmery a cenu nízky. Preto súbežne s vývojom ACF prebiehali v spoločnosti aj práce na koncepcii lietadla, ktoré by bolo menšie, jednoduchšie a lacnejšie. Dassault Aviation bol okamžite potom, ako bol zrušený ACF, schopný ponúknuť ako alternatívu koncept lietadla, nazvaného neskôr Mirage 2000. Paradoxom bolo, že zatiaľ čo ACF malo byť v prvom rade útočné lietadlo a až sekundárne záchytná stíhačka, v prípade Mirage 2000 to bolo presne naopak. Náklady na obstaranie takéhoto stroja však boli mimoriadne priaznivé a tak dala bezpečnostná rada Francúzska projektu „zelenú“. 

Vďaka výkonnému motoru SNECMA M53, vyvinutému pôvodne pre ACF, mohol prototyp Mirage 2000 vzlietnuť už v marci 1978. Prvý sériovo vyrobený stroj sa dostal do vzduchu o štyri roky neskôr a v roku 1984 dosiahla prvá letka lietadiel Mirage 2000C počiatočných operačných schopností. 

## Konštrukcia
thumb|Kabína pilota Mirage 2000
Návrh draku lietadla Mirage 2000, ktorý počítal s delta krídlom, vyzeral spočiatku ako krok späť. Jeho predchodca Mirage F1 bol totiž hornoplošník s lichobežníkovými krídlami. Mirage 2000 tak konštrukčne vychádzal viac zo staršieho Mirage III, ktorý bol vyvíjaný ešte v 50. rokoch. O strojoch s delta krídlom sa v tej dobe vedelo, že majú dobré letové vlastnosti pri vysokej rýchlosti, ich radarová odrazová plocha je nižšia, konštrukčne sú jednoduchšie a poskytujú viac vnútorného priestoru pre palivo. Neboli však dobrou voľbou, pokiaľ išlo o ovládateľnosť a lety v nízkej nadmorskej výške. Taktiež potrebovali dlhšiu dráhu pre vzlet a pristátie. Inžinierom v Dassaulte sa však podarilo navrhnúť drak lietadla tak, že v kombinácii s elektro-impulzným systémom riadenia (fly-by-wire) dosahoval Mirage 2000 potrebnú úroveň obratnosti. Dĺžka pristátia bola znížená vďaka mohutným uhlíkovým brzdám. Predný podvozok je tvorený dvojitým kolesom a zaťahuje sa dozadu. Zatiaľ čo hlavný podvozok je vybavený sólo kolesami a zaťahuje sa dovnútra krídel. Výškovka, ktorá je dlhšia ako pri Mirage III, umožňuje pilotovi udržať si kontrolu nad strojom aj pri vyšších uhloch nábehu. Väčšina lietadla bola vyrobená z hliníkových zliatin, ale niektoré diely už boli z titánu a uhlíkových vlákien. 

Pilot sedí na vystreľovacom sedadle Sembo Mark 10, ktoré je licenčnou verziou britskej Martin-Baker Mark 10. Sedadlo má parametre 0/0, čo znamená, že pilot sa môže katapultovať už pri nulovej výške a nulovej rýchlosti lietadla.

Vstavanú výzbroj tvorila dvojica kanónov DEFA 554 (teraz GIAT 30-550 F4) kalibru  so zásobou munície 125 ks. Kanóny majú voliteľnú kadenciu 1 200 alebo 1 800 výstrelov za minútu. Mirage 2000 má 9 závesníkov, na ktorých môže niesť výzbroj a externé palivové nádrže do hmotnosti . Päť závesníkov sa nachádza pod trupom lietadla a po dva závesníky sú umiestnené pod každým krídlom. Tri pylóny sú tzv. mokré, t.j. sú schopné niesť prídavné palivové nádrže - ide o stredový pylón pod trupom a vnútorné pylóny pod krídlami.

## Operačné nasadenie
thumb|Mirage 2000 práve ukončil tankovanie vo vzduchu z KC-10A
### [[Druhá vojna v Perzskom zálive]]
Prvýkrát sa lietadlá Mirage 2000 zúčastnili bojov počas vojny v Perzskom zálive v rokoch 1990 až 1991. Francúzsko a Spojené arabské emiráty nasadili po 12 stíhacích lietadiel tohto typu proti letectvu Saddáma Husajna. V prvých dňoch sa však leteckej kampane koalície nezúčastnili, pretože iracké letectvo disponovalo taktiež lietadlami spoločnosti Dassault - konkrétne 76 strojmi Mirage F1 EQ. Francúzske Mirage 2000 vzlietli celkovo 512-krát, zatiaľ čo lietadlá Spojených arabských emirátov uskutočnili 64 bojových letov.
### [[Vojna v Bosne a Hercegovine]]
V roku 1995 sa 16 francúzskych Mirage 2000D zapojilo do útokov na pozície bosnianskych Srbov. Francúzske letectvo používalo laserom navádzané rakety vzduch-zem AS-30L a laserom navádzané bomby rodiny Paveway. Dňa 30. augusta bola jedna zo stíhačiek Mirage 2000 zostrelená v blízkosti mesta Pale. Obaja piloti prežili avšak padli do zajatia, z ktorého boli bosnianskymi Srbmi prepustení v decembri 1995.

### [[Vojna v Kosove]]
V rokoch 1998 až 1999 sa 8 francúzskych Mirage 2000D zapojilo do útokov proti srbským jednotkám, ktoré bojovali s kosovskými Albáncami. Srbské pozície boli bombardované prevažne bombami Paveway I, Paveway III a laserom navádzanými raketami vzduch-zem AS-30L. Navyše, 8 stíhačiek Mirage 2000C vykonávalo hliadkovanie vo vzdušnom priestore nad územím bývalej Juhoslovanskej zväzovej republiky.

### [[Vojna v Afganistane (2001 – súčasnosť)|Vojna v Afganistane]]
Po teroristických útokoch na Svetové obchodné centrum v New Yorku, ktoré sa udiali 11. septembra 2001, podnikli USA leteckú ofenzívu a následný vpád do Afganistanu. Ku koalícii vedenej Spojenými štátmi sa pridali aj iné krajiny, vrátane Francúzska. Od 23. októbra 2001 do 30. septembra 2002 nalietali francúzske lietadlá Mirage 2000D a Super Etendard nad Afganistanom 12 000 hodín. V uvedenom období zničili 33 pozemných cieľov, ktoré boli spájané s teroristickou organizáciou al-Káida alebo s vládou Talibanu.
### Intervencia v Líbyi

## Varianty
thumb|Mirage 2000 počas leteckej show RIAT 2010
**Mirage 2000C**
: Jednomiestne stíhacie lietadlo na vybojovanie vzdušnej nadvlády (C je skratkou francúzskeho slova Chasseur, t.j. stíhačka). Produkcia tejto verzie začala v novembri 1982 a celkovo bolo vyrobených 124 kusov.
**Mirage 2000B**
: Dvojmiestna cvičná verzia, ktorá prvýkrát vzlietla 11. októbra 1980.
**Mirage 2000N**
: Dvojmiestna verzia, odvodená z Mirage 2000B, ktorá je schopná niesť nukleárnu strelu ASMP s doletom  (od roku 2009 aj jej modernejšiu verziu ASMP-A s doletom viac ako ).
**Mirage 2000D**
: Dvojmiestne bojové lietadlo, odvodené z variantu Mirage 2000N, ktoré však nesie namiesto nukleárnych len konvenčné strely vzduch-zem (Apache, Scalp).

## Používatelia

## Špecifikácie (Dassault Mirage 2000C)

### Technické údaje
* **Posádka**: 1
* **Dĺžka**: 
* **Rozpätie**: 
* **Výška**: 
* **Nosná plocha **: 
* **Hmotnosť (prázdny)**: 
* **Maximálna vzletová hmotnosť**: 
* **Pohonná jednotka**: 1 × dvojprúdový motor Snecma M53-P2 s prídavným spaľovaním
** **Suchý ťah**: 64,3 kN
** **Ťah s [[forsáž]]ou**: 95,1 kN

### Výkony
**Maximálna rýchlosť**: /h
* **Dolet**:  s prídavnými palivovými nádržami
* **Dostup**:  
* **Stúpavosť**: /s
* **Plošné zaťaženie**: /m²
* **Ťah/Hmotnosť**: 0,988
* **Preťaženie**: +9/-3,6 g

### Výzbroj
* 2x kanón DEFA kalibru  so zásobou munície 125 ks
* 9 externých závesov s nosnosťou do 
** **Strely vzduch-vzduch:**
*** 6x MICA IR/RF (Mirage 2000-5, Mirage 2000-9, Mirage 2000 I)
*** 2x Matra R550 Magic-II a 2× Matra Super 530D (Mirage 2000 C)
** **Strely vzduch-zem:**
*** 2x AM.39 Exocet (Mirage 2000 EG, Mirage 2000-5 Mk2)
*** 2× AS-30L (Mirage 2000 D)
** **Bomby:**
*** Mk.82
*** PGM 500 a PGM 2000 (Mirage 2000-9)
*** 2× GBU-12 (Mirage 2000 D, Mirage 2000 C a Mirage 2000 N)
*** 1× GBU-16 (Mirage 2000 D, Mirage 2000 C a Mirage 2000 N)
*** 1× GBU-24 (Mirage 2000 D, Mirage 2000 C a Mirage 2000 N)
*** 2× GBU-49 (Mirage 2000 D)
*** 1× ASMP (Mirage 2000 N)
** **Iné:**
*** rádiolokátor Thomson-CSF RDY (Mirage 2000-5)

## Pozri aj
* Suchoj Su-27
* Panavia Tornado
* McDonnell Douglas F-15 Eagle

## Referencie


Kategória:Francúzske stíhacie lietadlá
Kategória:Lietadlá Dassault